Kåre Berven Fjeldsaa

Kåre Berven Fjeldsaa (født 27. november 1918 i Sandnes, død 12. januar 1992)DIS Gravminner i Norge var utdannet som keramiker ved Statens Håndverks- og kunstindustriskole i Oslo. Han fikk flere internasjonale priser for sine arbeider, blant annet gullmedalje ved Milano-triennalen i 1954 og gullmedalje ved den internasjonale keramikkutstilling i Cannes i 1957. 

Fjeldsaa drev sitt eget keramikkverksted i Oslo fra 1947 til 1957 og ble kunstnerisk leder ved Stavangerflint i 1957. Ved sammenslåingen av Stavangerflint AS og Figgjo Fajanse AS i 1968, ble Fjeldsaa med til Figgjo. I perioden 1973 – 1980 var han sjefsdesigner ved Figgjo Fajanse – Stavangerflint AS.  I perioden etter dette arbeidet han som designer ved Figgjo AS fra ca. 1980 til 1985.

 Referanser 

Kategori:Norske keramikere
Kategori:Personer fra Sandnes kommune
Kategori:Fødsler i 1918
Kategori:Dødsfall i 1992